**Ministru kabineta noteikumu projekta “Par Lietuvas Republikas Nacionālās aizsardzības ministrijas, Igaunijas Republikas Ārlietu ministrijas, Vācijas Federālās Republikas Federālās Aizsardzības ministrijas, Francijas Republikas aizsardzības ministra, Itālijas Republikas Aizsardzības ministrijas, Latvijas Republikas Aizsardzības ministrijas,** **Turcijas Republikas Nacionālās aizsardzības ministrijas, Lielbritānijas un Ziemeļīrijas Apvienotās Karalistes Aizsardzības ministrijas un ASV Aizsardzības departamenta grozījumiem saprašanās memorandā par NATO Enerģētiskās drošības izcilības centra (NATO EDC) izveidošanu, administrēšanu un darbību” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Anotācijas I sadaļas 2. punkts nepārsniedz divas lapaspuses. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Par Lietuvas Republikas Nacionālās aizsardzības ministrijas, Igaunijas Republikas Ārlietu ministrijas, Vācijas Federālās Republikas Federālās Aizsardzības ministrijas, Francijas Republikas aizsardzībasministra, Itālijas Republikas Aizsardzības ministrijas, Latvijas Republikas Aizsardzības ministrijas, Turcijas Republikas Nacionālās aizsardzības ministrijas, Lielbritānijas un Ziemeļīrijas Apvienotās Karalistes Aizsardzības ministrijas un ASV Aizsardzības departamenta grozījumiem saprašanās memorandā par NATO Enerģētiskās drošības izcilības centra (NATO EDC) izveidošanu, administrēšanu un darbību” sagatavots, lai nostiprinātu Lietuvas kā NATO Enerģētiskās drošības izcilības centra (turpmāk – Centrs) uzņēmējvalsts (turpmāk – Uzņēmējvalsts) iespējas sniegt Centram papildu finansējumu, precizētu atsevišķas Centra dalībvalstu (turpmāk – Dalībnieki) kopīgi sedzamo izdevumu pozīcijas un paplašinātu Centra iespējas sadarboties ar NATO dalībvalstīm un partnervalstīm. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lietuvas Republikas Nacionālās aizsardzības ministrijas, Igaunijas Republikas Aizsardzības ministrijas, Francijas Republikas aizsardzības ministra, Itālijas Republikas Aizsardzības ministrijas, Latvijas Republikas Aizsardzības ministrijas un Turcijas Republikas Nacionālās aizsardzības ministrijas saprašanās memorands par NATO Enerģētiskās drošības izcilības centra (NATO EDC) izveidošanu, administrēšanu un darbību pieņemts un apstiprināts Ministru kabinetā 2012. gada 3. jūlijā ar noteikumiem Nr. 481. 2014. gadā Saprašanās memorandam par Centra izveidošanu pievienojās Lielbritānijas un Ziemeļīrijas Apvienotās Karalistes Aizsardzības ministrija, savukārt 2017. gadā – Vācijas Federālās Republikas Federālā Aizsardzības ministrija un ASV Aizsardzības departaments.  Ar 2017. gada 31. janvāra Ministru kabineta noteikumiem Nr. 68 “Par Pirmo grozījumu Lietuvas Republikas Nacionālās aizsardzības ministrijas, Igaunijas Republikas Ekonomikas un komunikāciju ministrijas, Francijas Republikas aizsardzības ministra, Itālijas Republikas Aizsardzības ministrijas, Latvijas Republikas Aizsardzības ministrijas, Turcijas Republikas Nacionālās aizsardzības ministrijas un Lielbritānijas un Ziemeļīrijas Apvienotās Karalistes Aizsardzības ministrijas saprašanās memorandā par NATO Enerģētiskās drošības izcilības centra (NATO EDC) izveidošanu, administrēšanu un darbību” tika pieņemts un apstiprināts saprašanās memoranda grozījumu projekts, kurš nosaka izmaiņas Centra dalībnieku sarakstā, izmaiņas attiecībā uz institūciju, kas pārstāv Igaunijas Republikas dalību Centrā, paredz iespēju Uzņēmējvalstij sniegt papildu finansiālo atbalstu Centram tā spēju stiprināšanai, kā arī precizē Dalībnieku kopīgi sedzamo izdevumu pozīcijas, lai mainītu situāciju, ka atsevišķi ar Centra darba plānu saistītu projektu izdevumi (publikācijas, pagaidu darbuzņēmēji un pētniecība un konsultācijas) ir saistīti tikai ar ceļa izdevumiem.  Grozījumi paplašina arī Centra iespējas sadarboties ar akadēmiskajām institūcijām (zinātniskie institūti, augstskolas, domnīcas u. c.), kas atrodas citās NATO dalībvalstīs vai partnervalstīs, kas nav saprašanās memoranda dalībnieki.  Diemžēl apstiprinātais grozījumu projekts netika parakstīts.  Šobrīd tas papildināts ar nosacījumu, ka Koordinācijas komitejas (KK) lēmumi netiek pieņemti klusuma procedūras ietvaros, kā arī nosaka, ka saprašanās memorands nav tiesiski saistošs un līdz ar to nav uzskatāms par starptautisku līgumu, kā arī nerada juridiski saistošas saistības tā Dalībniekiem. Grozījumi saprašanās memorandā par NATO Enerģētiskās drošības izcilības centra (NATO EDC) izveidošanu, administrēšanu un darbību tiks parakstīti vienā oriģināleksemplārā angļu un franču valodā un tiks deponēti Lietuvā (Nacionālās aizsardzības ministrijā). Pārējiem Dalībniekiem tiks nosūtītas apstiprinātas saprašanās memoranda pārskatīšanas kopijas. |
| 3. | Projekta izstrādē iesaistītās institūcijas | Saprašanās memoranda pārskatīšanā noteikto saistību izpildi koordinē Aizsardzības ministrija. Saprašanās memoranda grozījuma projektu izstrādāja Lietuvas Republikas Nacionālās aizsardzības ministrija kā Uzņēmējvalsts koordinators sadarbībā ar Dalībniekiem. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Aizsardzības ministrija. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Nav. |
| 2. | Citas starptautiskās saistības | Projekts atbilst iepriekš ar saprašanās memorandu par Centra darbību uzņemtajām starptautiskajām saistībām. |
| 3. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Publicēts Aizsardzības ministrijas mājaslapā. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija, Centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Ministru prezidenta biedra, aizsardzības ministra vietā -

vides aizsardzības un reģionālās attīstības ministrs J. Pūce

Ilze Izabella Grinberga,

ilze.grinberga@mod.gov.lv